Árið 2019 er á enda og nýtt ár tekið við . Þegar við lítum yfir árið er þakklæti okkur efst í huga . Fjölmargir hafa stutt við bakið á okkur og við höfum náð að styrkja góð og þörf málefni á árinu . Í byrjun árs hélt pókerklúbburinn Bjólfur sitt árlega opna pókermót . Á mótinu gátu þátttakendur sett frjáls framlög í söfnunarbauk sem var ætlaður Minningarsjóðnum . Alls safnaðist 56.500 kr . Í apríl gaf minningarsjóðurinn þrjár loftdýnur til björgunarsveitarinnar Kyndils . Þessi gjöf var gefin eftir að einn liðsmaður sveitarinnar kom fram í viðtali og sagði sveitina vanta slíkan búnað . Loftdýnurnar eru hannaðar til að tryggja hámarks stöðuleika á ferð fyrir slasaða sjúklinga . Á vormánuðum voru 56 hlauparar á fullum krafti í undirbúningi fyrir Reykjavíkurmaraþon Íslandsbanka . Þann 19 júní buðu foreldrar Jennýjar Lilju öllum hlaupurum á fyrirlestur með maraþon og ultrahlauparanum Sigurjóni Erni Sturlusyni . Hann fór yfir helstu þætti sem skipta máli í undirbúningi fyrir keppnishlaup og gaf hlaupurum góð ráð . Stóra helgin , Reykjavíkurmaraþon Íslansdsbanka fór fram 24. ágúst 2019 . Þennan dag hlupu 56 hlauparar fyrir minningarsjóð Jennýjar Lilju og söfnuðu áheitum . Hópur fólks stóð á hliðarlínunni og hvatti hlauparana áfram . Hvatningarstjórar sáu um að hlauparar fengju orku á miðri leið og klapp á bakið . Allir þessir aðilar stóðu saman og útkoman var áheitasöfnun sem skilaði sjóðnum . 1.671.000 kr. !!! Fyrir Reykjavíkurmaraþonið var minningarsjóðurinn búinn að setja sér það markmið að safna fyrir fjórum lyfjadælum fyrir þyrlusveit landhelgisgæslunnar . Það markmið náðist heldur betur . Daginn eftir Reykjavíkurmaraþon buðu foreldrar Jennýjar Lilju öllum hlaupurum , hvatningarstjórum og fjölskyldum þeirra í pulsuveislu og partý enda tilefni til að fagna , faðmast og gleðjast yfir því sem hópurinn áorkaði í hlaupinu daginn áður . Þann 13. nóvember fór fram afhending á tækjabúnaði til þyrlusveitar landhelgisgæslunnar . Þetta er stærsta úthlutun sjóðsins hingað til . Gjöfin samanstóð af fjórum lyfjadælum og tveimur vökva / blóðhiturum . Tækin munu koma sér vel þegar þarf að flytja slasaða og / eða veika einstaklega og þá sérstaklega börn . Árið 2019 var viðburðaríkt og við viljum þakka öllum þeim sem studdu við starf sjóðsins . Allt þetta gerum við til að halda minningu Jennýjar Lilju á lofti í huga og verki . Fyrir það verðum við ávallt þakklát